CELEX: 31987R3806
Language: el
Date: 1987-12-15 00:00:00
Title: Κανονισμός (ΕΟΚ) αριθ. 3806/87 του Συμβουλίου της 15ης Δεκεμβρίου 1987 για την κατανομή, για το έτος 1988, των ποσοστώσεων αλιείας μεταξύ των κρατών μελών για τα σκάφη που αλιεύουν στα ύδατα της Σουηδίας

Avis juridique important

|

31987R3806

Κανονισμός (ΕΟΚ) αριθ. 3806/87 του Συμβουλίου της 15ης Δεκεμβρίου 1987 για την κατανομή, για το έτος 1988, των ποσοστώσεων αλιείας μεταξύ των κρατών μελών για τα σκάφη που αλιεύουν στα ύδατα της Σουηδίας  

Επίσημη Εφημερίδα αριθ. L 357 της 19/12/1987 σ. 0003 - 0004

***** ΚΑΝΟΝΙΣΜΟΣ (ΕΟΚ) αριθ. 3806/87 ΤΟΥ ΣΥΜΒΟΥΛΙΟΥ  της 15ης Δεκεμβρίου 1987  για την κατανομή, για το έτος 1988, των ποσοστώσεων αλιείας μεταξύ των κρατών μελών για τα σκάφη που αλιεύουν στα ύδατα της Σουηδίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 170/83 του Συμβουλίου της 25ης Ιανουαρίου 1983 περί θεσπίσεως κοινοτικού καθεστώτος διατηρήσεως και διαχειρίσεως των αλιευτικών πόρων (1), όπως τροποποιήθηκε με την πράξη προσχώρησης της Ισπανίας και της Πορτογαλίας (2), και ιδίως το άρθρο 11,  την πρόταση της Επιτροπής,  Εκτιμώντας:  ότι η Κοινότητα και η Σουηδία μονογράφησαν συμφωνία για τα αμοιβαία αλιευτικά τους δικαιώματα το 1988, που αναφέρεται, ιδίως, στη χορήγηση ορισμένων ποσοστώσεων αλιείας για τα σκάφη της Κοινότητας στην αλιευτική ζώνη της Σουηδίας·  ότι σύμφωνα με το άρθρο 3 του κανονισμού (ΕΟΚ) αριθ. 170/83, εναπόκειται στην Κοινότητα να καθορίσει τους όρους υπό τους οποίους μπορούν να χρησιμοποιηθούν αυτές οι ποσοστώσεις αλιευμάτων από τους αλιείς της Κοινότητας·  ότι, για να εξασφαλιστεί μια αποτελεσματική διαχείριση των διαθέσιμων αλιευμάτων, θα πρέπει να κατανεμηθούν μεταξύ των κρατών μελών με τον τρόπο χορήγησης ποσοστώσεων σύμφωνα με το άρθρο 4 του κανονισμού (ΕΟΚ) αριθ. 170/83·  ότι οι αλιευτικές δραστηριότητες που αναφέρονται στον παρόντα κανονισμό υπόκεινται στα μέτρα ελέγχου που προβλέπονται στον κανονισμό (ΕΟΚ) αριθ. 2241/87 του Συμβουλίου της 23ης Ιουλίου 1987 για τη θέσπιση ορισμένων μέτρων ελέγχου για τις αλιευτικές δραστηριότητες (3),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι αλιεύσεις που μπορούν να πραγματοποιούν τα αλιευτικά υπό σημαία κράτους μέλους, από την 1η Ιανουαρίου μέχρι τις 31 Δεκεμβρίου 1988 στα ύδατα που εμπίπτουν στη δικαιοδοσία της Σουηδίας, όσον αφορά την αλιεία, περιορίζονται στις ποσοστώσεις που καθορίζονται στο παράρτημα.  Άρθρο 2  Ο παρών κανονισμός αρχίζει να ισχύει την 1η Ιανουαρίου 1988.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 15 Δεκεμβρίου 1987.  Για το Συμβούλιο  Ο Πρόεδρος  L. GAMMELGAARD  (1) ΕΕ αριθ. L 24 της 27. 1. 1983, σ. 1.  (2) ΕΕ αριθ. L 302 της 15. 11. 1985, σ. 1.  (3) ΕΕ αριθ. L 207 της 29. 7. 1987, σ. 1.  ΠΑΡΑΡΤΗΜΑ  Κατανομή των ποσοστώσεων αλιευμάτων της Κοινότητας στα ύδατα της Σουηδίας για το έτος 1988  (σε τόνους)  1.2.3.4 //  //  //  //  // Είδη   // Διαίρεση  CIEM   // Ποσοστώσεις  αλιευμάτων της  Κοινότητας   // Ποσοστώσεις που χορηγήθηκαν  στα κράτη μέλη   //    //   //   //   // Γάδος   // ΙΙΙ d  // 2 500 (1)   // Δανία 1 830  Γερμανία 670   // Ρέγγα   // ΙΙΙ d   // 1 500   // Δανία 860  Γερμανία 640   // Σολομός   // ΙΙΙ d   // 40   // Δανία 35  Γερμανία 5   //    //   //   //  (1) Μια συμπληρωματική ποσόστωση 60 τόνων (Δανία 45 τόνοι, Γερμανία 15 τόνοι) μπορεί να αλιευθεί είτε σαν παρεμπίπτουσα αλιεία ζαγκέτας κατά την αλιεία του γάδου, είτε σαν αλιεύματα γάδου.